Velvet - Gumicukor - Nem Charlie Sheen az első híresség, aki sokáig titkolta, hogy HIV-pozitív
Nem Charlie Sheen az első híresség, aki sokáig titkolta, hogy HIV-pozitív
2015.11.18. 19:43
Miután kijött a hír, hogy egy híres hollywoodi színész HIV-fertőzött, borítékolható volt, hogy nem kell sokáig várni a névre. A külföldi sajtó ideig-óráig megőrizte Charlie Sheen anonimitását,
de néhány forrás már ekkor Sheent emlegette.
A színész keddig hivatalosan nem erősítette meg, hogy ő a titokzatos HIV-pozitív (nem AIDS-es!!!), de a TMZ kiszivárogtatta, Sheen miről is ad interjút a Today Show-nak. Természetesen nem Charlie Sheen a történelem első híres HIV-fertőzöttje. Összeszedtük a leghíresebb HIV-, illetve AIDS-betegek névsorát.
Az 50-es és 60-as évek egyik legnépszerűbb színésze 1985-ben jelentette be, hogy AIDS-es, 3 hónappal később, 61 éves korában halt meg közvetve az AIDS-től. A téma kapcsán fontos kiemelni, hogy nincs olyan, hogy valaki AIDS-ben hal meg, csupán a HIV által okozott immunkárosodás, és annak következményei (fertőzés, tumor) okozzák a beteg halálát. Az AIDS a HIV-fertőzés utolsó stádiuma.
Holmes a 70-es évek ikonikus pornósa volt, úgy 2500 filmben szerepelt. 1986-ban derült ki, hogy fertőzött, két évvel később vastagbélrákban halt meg, ami a AIDS miatt alakult ki. John Holmes 44 éves volt.
Steve Rubell (1943-1989)
Akinek nem ismerős Steve Rubell neve, ő volt New York talán leghíresebb klubjának, a Studio 54-nek az egyik alapítója. Itt gyűlt össze a 70-es évek művészeti elitje, Andy Warholt, Freddie Mercuryt, Salvador Dalit, Mick Jaggert és még számos nagy nevet beleértve. Rubell szintén fiatalon, 46 évesen halt meg, 4 évvel azután, hogy bejelentette, hogy AIDS-es.
Balról jobbra: Steve Rubell, Michael Jackson, Steven Tyler, Cherie Currie a Studio 54-ben.
Talán Mercury esete a legismertebb. Az énekesről 1986-tól lehetett sejteni, hogy fertőzött, sokáig tagadta az állapotát, hivatalos közleményt csak napokkal a halála előtt, 1991. november 22-én adott ki.
Mivel az elmúlt két évben annyiféle találgatást olvastam a lapokban, szeretném bejelenteni, hogy a vizsgálatok HIV-pozitívnak mutattak és AIDS-ben szenvedek. Úgy tartottam helyesnek, hogy nem hozom nyilvánosságra a dolgot, azok érdekében, akik a környezetemben élnek. De eljött az idő, hogy barátaim és rajongóim megtudják az igazat, és remélem, mindenki csatlakozik hozzám, orvosaimhoz és mindazokhoz, akik szerte a világon küzdenek a szörnyű kór ellen.
Freddie Mercury november 24-ben halt meg.
Fotó: Steve Wood / Europress / Getty
A Psycho főszereplője szintén sokáig titkolta, hogy fertőzött. Tüdőgyulladásban halt meg 60 évesen, amit az AIDS miatt kapott el.
A rapper asztmája miatt került kórházba, ekkor diagnosztizáltak nála AIDS-et. A fertőzés szövődményei okozták a halálát 32 évesen.
A kosaras a Los Angeles Lakers csapatánál játszott 13 szezonon keresztül. 1991-ben egy sajtótájékoztatón beszélt arról, hogy HIV-pozitív, bejelentette a visszavonulását, ám 1996-ban még pályára lépett. Alapítványt hozott létre a HIV elleni küzdelem segítésére. Gyógyszeres kezelést kap, így nem lépett az AIDS stádiumába.
A Ki a főnök? gyerekszínésze szeptember végén Oprah Winfrey-nél jelentette be, hogy 2003 óta tudja, hogy HIV-pozitív.